Hera.bg - Малко (секс) фантазии\n„С любовта шега не бива” е казал преди повече от век и половина в своята пиеса Алфред дьо Мюсе. Аз бих добавила – със секса още по-малко, и все пак... Непринудеността, закачката, дори лекомислието са необходими за пълното разкриване на сексуалността. За да желаем, за да се отдадем на копнежа, ние отново трябва да почувстваме в себе си детското безразсъдство и увлечението на играта – без стеснение, чувство за вина и страх да не нарушим някакви норми и правила. Само да фантазираме и да бъдем изобретателни!\nНо в същото време не бива да забравяме, че сексуалността е крехка и ранима и изисква от нас деликатно отношение. С нея са свързани най-съкровените ни чувства. Затова преди да почнем да експериментираме, да търсим пикантност и разнообразие, трябва да сме сигурни, че това няма да обиди или нарани другият. Не само много жени, но и мъже приемат болезнено всеки опит за нововъведение в любовната игра, защото приемат това като доказателство, че вече не са достатъчно интересни за своя партньор.\nСекс-играчки – винаги тази думи ни идва на ум, когато става дума за сексуална игра. Те отдавна са престанали да бъдат табу. Секс-индустрията предлага безкраен избор от всевъзможни аксесоари с най-подробни инструкции за употреба. Можем не само да си закупим по интернет и от близкия секс-шоп, но не е изключено да го получим като полу-шеговит, полу-сериозен подарък за рождения ден или годишнината от сватбата. Безусловно играчките за възрастни стимулират фантазията, но си имат и своите минуси. Когато се използват постоянно, се превръщат в навик и дори зависимост – без тях партньорите приемат секса като скучен и незадоволителен. При това се губи интимността и естествеността на любовните отношения.\nДа осъзнаем желания си – това съвсем не е толкова просто, колкото изглежда. По-скоро сме наясно с това, което не искаме, а не обратното. Или вместо да се съсредоточим върху собствените си желания, мислим за партньора или всичко останало: какво биха казали хората, кое е „прилично” и кое – не. И всичко това блокира чувствеността ни. Сексуалната игра не винаги означава роли, декор и театрален сценарий. Понякога тя може да бъде провокирана съвсем спонтанно от необичайно място или подходящ емоционален момент.\n...и да ги споделим с партньора. Дори и една част от нас да желае да преодолее рутината в интимните си отношения, другата – склонна към консерватизъм, се страхува от промени. Затова отлагаме или все не намираме удобният момент да поговорим с партньора за нашите желания, фантазии и идеи, защото се боим да не получим отказ, осъдителен поглед или присмех. И в резултат получаваме от любовните си отношения все по-малко и малко удоволствие, а партньорът ни дори не се досеща за вътрешната борба и неудовлетворението ни.\nНо от какво толкова се страхуваме? Дори да изгубим нищо лошо няма да се случи. Не е толкова важно дали ще ни се отдаде или не да осъществим фантазиите си, дали това ще оправдае очакванията ни или не. Смисълът е в това да играем – без стеснение, без страхове, без мисли за последствията. Когато ни се пробва – да пробваме, когато искаме да прекратим – да спрем. Това е просто игра и за да извлечем максимално удоволствие от нея, не бива да го забравяме.


Уникална победа за Берое след трилър в Плевен - stznews.bg\nпубликувано на 19.01.2015 г. | Категория: Спорт\nБаскетболният отбор на Берое записа изключително ценна победа като гост на Спартак Плевен с 94:92 в мач от 14-ия кръг в НБЛ. Двубоят в спортната зала „Балканстрой” се превърна в истински трилър, след като двата тима трябваше да изиграят цели две продължения, за да определят крайния победител. След изключителна драма и много емоции, заралии успяха да грабнат победа след точно изстрел на Майк Блек в самия край на двубоя. Освен страхотната победата в щаба на Берое могат да са щастливи и от още един факт – завръщането в игра след почти двумесечно отсъствие на Тихомир Желев. Въпреки дългото време извън терена, баскетболистът изигра ключова роля за успеха, след като реализира 11 точки във второто продължение. С успеха „зелено-белите” се върнаха на победния път и вече са с актив от 6 победи и 7 загуби. Тимът на Спартак пък продължава да няма победа от началото на сезона, като днешната загуба бе 12 поред за тях.\nДвата тима се захапаха още от началото на мача като първата част завърши при резултат 18:23 в полза на Берое. До края на полувремето обаче домакините успяха да излязат напред и на почивката водеха с 8 точки при 45:37.\nСлед паузата заралии успяха да стопят аванса на съперника, като след това двата тима постоянно сменяха водачеството като третата част приключи – 55:53 за плевенчани. В четвъртата четвърт двата отбора продължиха с надлъгването като този път сирената дойде при пълно равенство 67:67, с което мачът влезе в продължения. Тук драмата вече бе пълнаЯ\nПървите пет добавени минути отново не излъчиха победител, след като таблото отново показваше равенство – 79:79. Във второто продължение дойде и моментът на Тихомир Желев, който пое отговорността след излизането за по 5 фала на Диуейн Джаксън и Венци Петков. Желев, който нямаше точка до момента в мача наниза цели 11, с което отчая съперника. Черешката на тортата сложи Майк Блек с победен изстрел, дошъл със сирената.\nЗа победителите Диуейн Джаксън направи дабъл-дабъл от 33 точки и 11 борби. Майк Блек също изигра страхотен мач, отчитайки се с 13 пункта, 4 асистенции и 3 борби.\nЗа домакините Крум Дойчинов бе най-резултатен с 27 точки.\nВ следващия кръг Берое приема водача в класирането – Лукойл Академик. Срещата е 24 януари (събота) от 18:00 в общинската зала „Стара Загора”.\nЕтикети: Берое, Стара Загора, баскетбол


HTC One M7 на ТОП Цена в София, България, на изплащане - Brosbg.com\nНачало Мобилни телефони HTC HTC One M7\nGSM HTC One M7\nЧЕРЕН 32GB+4G не е в наличност\nСРЕБРИСТ 32GB+4G не е в наличност\nHTC One е едно истинско предизвикателство за всички любители на новите технологии. Неговите възможности Ви пренасят в един друг свят на сбъднати мечти и привилегии. 4-мегапикселовата камера е силно…\tВиж цялото ревю\nРейтинг: 4.2 от 45 гласа\nРевю на HTC One M7\nHTC One е едно истинско предизвикателство за всички любители на новите технологии. Неговите възможности Ви пренасят в един друг свят на сбъднати мечти и привилегии. 4-мегапикселовата камера е силно подобрена, благодарение на новата технология Ultra Pixel, с помощта на която снимките са по-цветни и по-ярки. Видеото също е подобрено със система за оптична стабилизация.\nПроизводителят иска да Ви поглези и с възможността да ползвате HTC One като дистанционно за телевизор, защото има инфрачервен предавател. Управлявайте докато сте в леглото, сменяйте канали и се наслаждавайте.\nНе на последно място може да се спомене и металния корпус на HTC One.


КП № 259 ХИРУРГИЧНО ЛЕЧЕНИЕ В ЛИЦЕВО ЧЕЛЮСТНАТА ОБЛАСТ С МНОГО ГОЛЯМ ОБЕМ И СЛОЖНОСТ ::: DoctorBG.com :::\nНачалоКлинични пътекиКП № 259 ХИРУРГИЧНО ЛЕЧЕНИЕ В ЛИЦЕВО ЧЕЛЮСТНАТА ОБЛАСТ С МНОГО ГОЛЯМ ОБЕМ И СЛОЖНОСТ\nКП № 259 ХИРУРГИЧНО ЛЕЧЕНИЕ В ЛИЦЕВО ЧЕЛЮСТНАТА ОБЛАСТ С МНОГО ГОЛЯМ ОБЕМ И СЛОЖНОСТ\nЕКСЕНТЕРАЦИЯ НА ОРБИТАЛНО СЪДЪРЖИМО\n*16.51\tЕКСЕНТЕРАЦИЯ НА ОРБИТА С ОТСТРАНЯВАНЕ НА ПРИЛЕЖАЩИТЕ СТРУКТУРИ\n*16.52\tЕКСЕНТЕРАЦИЯ НА ОРБИТА С ТЕРАПЕВТИЧНО ОТСТРАНЯВАНЕ НА ОРБИТАЛНА КОСТ\n*16.59 ДРУГА ЕКСЕНТЕРАЦИЯ НА ОРБИТА\nевисцерация на орбита БДУ\nексентерация на орбита с трансплантация на темпорален мускул\nВЪЗСТАНОВЯВАНЕ И ПЛАСТИЧНИ ОПЕРАЦИИ НА НОСА\n*21.83\tТОТАЛНА НОСНА РЕКОНСТРУКЦИЯ\nс ламбо от ръка\nс ламбо от чело\n*25.2\tЧАСТИЧНА (ПАРЦИАЛНА) ГЛОСЕКТОМИЯ (РЕЗЕКЦИЯ НА ЕЗИКА)\n*25.3\tПЪЛНА ГЛОСЕКТОМИЯ\n*25.4\tРАДИКАЛНА ГЛОСЕКТОМИЯ\nВЪЗСТАНОВЯВАНЕ НА ЕЗИК И ГЛОСОПЛАСТИКА\n*25.59\tДРУГО ВЪЗСТАНОВЯВАНЕ И ПЛАСТИЧНИ ОПЕРАЦИИ НА ЕЗИК\nфасциална примка на езика\nприкрепване на езика (към устна)\nламбо от мукоза или кожа към езика\nосвобождаване на адхезии на езика - 25.93\n*26.32\tПЪЛНА СИАЛОАДЕНЕКТОМИЯ\nексцизия на блок на лезия на слюнчена жлеза\nЕКСЦИЗИЯ НА ЛЕЗИИ ИЛИ ТЪКАНИ НА ТВЪРДОТО НЕБЦЕ\n* 27.32\tШИРОКА ЕКСЦИЗИЯ ИЛИ ДЕСТРУКЦИЯ НА ЛЕЗИЯ ИЛИ ТЪКАН НА ТВЪРДОТО НЕБЦЕ\n* 27.42\tШИРОКА ЕКСЦИЗИЯ НА ЛЕЗИЯ НА УСТНА\nРЕЗЕКЦИЯ НА СЪД С АНАСТОМОЗА\nангиектомия с анастомоза\nексцизия със смяна на:\nаневризма (артериовенозна) с анастомоза\nкръвоносен съд (лезия) с анастомоза\n*38.32 РЕЗЕКЦИЯ НА СЪД С АНАСТОМОЗА - ДРУГИ СЪДОВЕ НА ГЛАВАТА И ШИЯТА\nкаротидна артерия (обща) (външна) (вътрешна)\nюгуларна вена (външна) (вътрешна)\nРАДИКАЛНА ЕКЦИЗИЯ НА ШИЙНИ ЛИМФНИ ВЪЗЛИ\nрезекция на цервикални лимфни възли до мускулите и дълбоката фасция\nсъщото, свързано с радикална ларингектомия - 30.4\n* 40.41\tРАДИКАЛНА ШИЙНА ДИСЕКЦИЯ, ЕДНОСТРАННА\n* 40.42\tРАДИКАЛНА ШИЙНА ДИСЕКЦИЯ, ДВУСТРАННА\nЧАСТИЧНА ОСТЕКТОМИЯ НА ЛИЦЕВА КОСТ\n*76.31\tЧАСТИЧНА МАНДИБУЛЕКТОМИЯ\nтакава, свързана с темпоромандибуларна артропластика - 76.5\n*76.39\tЧАСТИЧНА ОСТЕКТОМИЯ НА ДРУГА ЛИЦЕВА КОСТ\nхемимаксилектомия (с костен трансплантат или протеза)\nЕКСЦИЗИЯ И РЕКОНСТРУКЦИЯ НА ЛИЦЕВИ КОСТИ\n*76.41\tТОТАЛНА МАНДИБУЛЕКТОМИЯ С ЕДНОВРЕМЕННА РЕКОНСТРУКЦИЯ\n*76.42\tДРУГА ТОТАЛНА МАНДИБУЛЕКТОМИЯ\n*76.43\tДРУГА РЕКОНСТРУКЦИЯ НА МАНДИБУЛА\nгениопластика - 76.67-76.68\nтакава при едновременна тотална мандибулектомия - 76.41\n*76.44\tТОТАЛНА ОСТЕКТОМИЯ НА ДРУГА ЛИЦЕВА КОСТ С ЕДНОВРЕМЕННА РЕКОНСТРУКЦИЯ\n*76.45\tДРУГА ТОТАЛНА ОСТЕКТОМИЯ НА ДРУГА ЛИЦЕВА КОСТ\n*76.46\tДРУГА РЕКОНСТРУКЦИЯ НА ДРУГА ЛИЦЕВА КОСТ\nтакава при едновременна тотална остектомия – 76.44\n*76.5 ТЕМПОРОМАНДИБУЛАРНА АРТРОПЛАСТИКА\nДРУГИ ОПЕРАЦИИ НА ЛИЦЕВИ КОСТИ И СТАВИ\n*76.91\tКОСТНА ТРАНСПЛАНТАЦИЯ КЪМ ЛИЦЕВА КОСТ\nавтогенен трансплантат към лицева кост\nтрансплантат от костна банка към лицева кост\nхетерогенен трансплантат към лицева кост\n*76.92\tИНСЕРЦИЯ НА ИМПЛАНТАНТ НА ЛИЦЕВА КОСТ\n*76.95\tДРУГИ МАНИПУЛАЦИИ НА ТЕМПОРОМАНДИБУЛАРНА СТАВА\n*86.70\tТРАНСПЛАНТАЦИЯ НА КРАЧЕ ИЛИ ЛАМБО\n*86.93\tИНСЕРЦИЯ НА ТЪКАНЕН ЕКСПАНДЕР\n1. Клиника/отделение/сектор по лицево – челюстна хирургия\nКлиника по УНГ в университетска болница\nСпециализирано УНГ отделение в онкологичен диспансер\nКлиника/отделение/ по пластична хирургия\tСъгласно медицински стандарт “Лицево-челюстна хирургия“\nСъгласно Наредба №18 от 20.06.2005 на МЗ\nСъгласно медицински стандарт “Хирургия“\n2. Операционен блок/зали\tСъгласно медицински стандарт “Лицево-челюстна хирургия“\n4. Клинична лаборатория Съгласно медицински стандарт “Клинична лаборатория”\n6. Отделение/сектор по образна диагностика\tСъгласно медицински стандарт “Образна диагностика“\n7. Микробиологична лаборатория Съгласно медицински стандарт “Клинична микробиология“\n-\tлекар със специалност по лицево -челюстна хирургия\nлекар със специалност по УНГ или лекар със специалност по пластична хирургия;\n-\tлекар със специалност по образна диагностика;\n-\tлекар със специалност по клинична патология;\n-\tлекар със специалност по детски болести;\nХоспитализация в клиника/отделение/сектор по лицево-челюстна хирургия, УНГ отделение/клиника/сектор или клиника/отделение по пластична хирургия при:\n- всички случаи на туморни процеси на устните, устната кухина, слюнчените жлези и шията, като лечебният план се определя от онкокомитет;\n- всички случаи постъпващи за реконструктивни операции в лицево-челюстната област, неиндицирани от травма, с изключение на: “Състояния след оперативна репозиция и фиксация при фрактури на средния лицев етаж с остеосинтеза” и “Състояния след оперативно лечение на изолирани фрактури на фронтална кост и фронтален синус”.\nИзисква се извършването на следните диагностични процедури за поставяне на долечебната диагноза:\n•\tбиопсия - ексцизионна/инцизионна при туморни процеси;\n•\tрентгенова снимка на челюстни и лицеви кости или друго образно изследване (компютърна томография, магнитнорезонансна томография).\n2.ДИАГНОСТИЧНО – ЛЕЧЕБЕН АЛГОРИТЪМ.\nВземане на биологичен материал за медико-диагностични изследвания се извършва до 6 час от постъпването. В случаите извън спешност вземането на биологичен материал се извършва до 24 час. Други медико-диагностични изследвания - образни или инструментални се извършват до 48 час от постъпването.\nПри злокачествени процеси се извършва ексцизия на лезията на около 2 см. в клинично здрави тъкани, като в случаите на ангажиране на съседни органи се извършва блок резекция. При ангажиране на съседни органи се провежда блок резекция. При наличие на регионални метастази се провежда съответната шийна дисекция.\nДоброкачествените тумори обикновено са капсулирани и добре ограничени от околните тъкани и при тях се извършва екстирпация на туморната формация.\nПоказания за радикална паротидектомия:\n-\tмалигнени тумори при Т1 и Т2, с инфилтрация в лицевия нерв;\n-\tвсички малигнени тумори Т3, Т4.\nПри злокачествени новообразувания на слюнчени жлези, ангажиращи съседни структури, се прави разширена блок - резекция.\nОперациите на злокачествени новообразувания на подчелюстната жлеза, ангажиращи двигателните и сетивните нерви на езика, водят до постоянна парализа и сетивни смущения.\nПри злокачествени новообразувания на слюнчените жлези, ангажиращи долната челюст, изискващи сегментна резекция на челюстта или хемиексартикулация се налага едномоментна или допълнителна реконструктивна операция за възстановяване на челюстта.\nПри наличие на метастази на регионалните лимфни възли се провежда шийна дисекция от съответната страна или двустранно. По преценка може да се проведе и профилактична шийна дисекция без клинични данни за шийни метастази.\nПри туморни процеси в слюнчените жлези индикациите за лечение се определят от онкокомитет.\nПри необходимост и възможности се провежда и съответното пластично възстановяване на дефекта.\nПри пациенти постъпващи за реконструктивни операции, съобразно техния общ и локален статус се възприема определена оперативна тактика и се провежда съответно оперативно лечение.\nОкончателната диагноза се поставя след задължително хистологично изследване и патоморфологична диагноза с определяне на степен на малигненост и стадий на тумора по TNM класификация само при онкологични процеси. При всички останали случаи поставянето на окончателна диагноза се извършва на основата на общохирургичните принципи.\nБолните могат да бъдат изписани от болничното заведение при отзвучаване на ранните следоперативни симптоми – болки и невъзможност за преглъщане, хранене поне с течно - кашава храна, както и отчитане на общи физиологични показатели – липса фебрилитет и нормален оздравителен процес на оперативната рана.\nГолемите оперативни дефекти в лицевата област са изискват трудни и дълготрайни операции поради завишените критерии за естетически приемливото възстановяване на предната част на лицето.\nОсновните цели при тези операции са съхраняване на функцията на органите, контурите на лицето и симетрията на лицевите половини. Белезите трябва успешно имитират естетствените кожни гънки и да са почти незабележими. Възстановяването на формата и функцията на органите е основната цел на всяка реконструкция и тя трябва да бъде осъществявана по най-простия за изпълнение, достъпен и технически възможен начин. Намаляването на болничния престой, увеличаване преживяемостта на тъканите и съхраняването на функцията на донорските участъци и органи, са също основни критерии при планирането на операциите.\nВъзстановяване на дефектите с трансплантати се прилага в случаите, когато е налице значителен дефицит на местни тъкани, които не са в състояние да осигурят добро покритие на дефектите. Нужните за реконструкцията тъкани и структури могат да се вземат от отдалечени участъци заедно с прилежащите им съдове и нерви, да бъдат съединени към локалните кръвоносни съдове в приемната ложа и да се адаптират към цялостната кръвна циркулация.\nВъзстановяването на някои големи дефекти на лицето може да налага използуването на комбинация от няколко техники - свободна трансплантация на тъкани и местна пластика.\nКакто във всички други органи, така и в лицево-челюстната и шийната област се развиват доброкачествени и злокачествени - онкологични новообразувания.\nЗлокачествените новообразувания имат тенденция да нарастват. Злокачествените новообразувания могат да се проникват в съседни органи като ги разрушават. Клетки от тумора могат да се разпространят (метастазират) по кръвните и лимфните съдове в други органи.\nОнкологичното новообразувание най-често се развива под формата на подутина или незарастваща рана (язва). Когато при прегледа има съмнение за него, обикновено се налагат някои изследвания, необходими за поставяне на точната диагноза, от която зависи и методът на лечение.\nЗлокачествените онкологични новообразувания налагат незабавно и радикално хирургично лечение, когато това е възможно. Злокачественото новообразувание е заболяване, което крие реален риск от разсейки (метастази) в близост до устната кухина, а също и в други органи, например бели дробове, кости, черен дроб и др. Лечението в такъв напреднал етап от болестта е много трудно. Затова оперативната намеса е по - сполучлива, когато се прави във възможно най - ранен стадий на болестта. При операцията (под обща упойка) се налага да бъде изрязана заедно с тумора и част от съседната здрава тъкан, която огражда туморния процес включително и челюстните кости. Полученият дефект след изрязване на тумора се възстановява с пластична операция или едномоментно или след изчакване на определен период от време. Понякога се прави и премахване на лимфни възли от шията или под долната челюст, засегнати от туморния процес. Почти винаги се налага и облъчване на оперативното поле (преди или след операцията). След оперативната намеса говорът, храненето и преглъщането са затруднени в различна степен, но обикновено след няколко месеца пациентите възстановяват говора си до голяма степен в зависимост от обема на изрязаната тъкан. След изписването пациентите се явяват на контролен преглед всеки месец до първите шест месеца и по преценка на лекуващия лекар.\nДоброкачествените новообразувания обикновено са капсулирани и добре ограничени от околните тъкани. Те се отстраняват заедно с капсулата без да засягат околните здрави тъкани.\nНай-важно значение за поставяне на диагнозата има микроскопското изследване на туморната тъкан. За целта се изрязва предварително част от тумора, която се изследва микроскопски. Тази манипулация се нарича вземане на биопсия.\nСлед получаване на резултата от изследването се определят начинът на лечение и обемът на операцията.\nПрогнозата и възможностите за лечение зависят от вида на тумора и степента на неговото разпространение, което е от особено значение.\nРазпространеност на процеса – “стадиране”\nКогато е открито (диагностицирано) онкологично новообразувание, е необходимо да се определи дали туморните клетки са се разпространили и в други части на тялото, т.е. да се определи стадият на заболяването, което ще позволи ефективно планиране на бъдещото лечение.\nЗа рецидив говорим, когато имаме отново поява на тумор, след като вече е бил лекуван.\nПреглед на възможностите за лечение\nЦелта на лечението е да се унищожат туморните клетки. Възможностите за това са няколко:\n-\tхирургично лечение – “изрязване” на тумора;\n-\tлъчева терапия – използват се рентгенови или други лъчи с висока енергия за унищожаване на туморните клетки;\n-\tхимиотерапия – използват се медикаменти за убиване на туморните клетки.\nХирургичното лечение е най-често използваното лечение при всички стадии на заболяването. То винаги трябва да бъде радикално, т.е., стремежът е да бъдат премахнати всички туморни клетки, защото тези които остават след операцията дават начало на развитие на нов тумор.\nПри разпространение (метастазиране) на тумора в регионалните лимфни възли (лимфните възли на шията), метастазите също се лекуват хирургично като се премахва целият лимфен басейн в блок от съответната страна (шийна дисекция). Понякога се взима решение за извършване на шийната дисекция профилактично, без да има клинични данни за метастази в лимфните възли.\nТуморът “просмуква” (инфилтрира) в здравата тъкан, като я разрушава и туморните клетки могат да се разпространят по лимфните или кръвоносните съдове в други органи, където дават начало на нови тумори. Затова е важно туморът да бъде открит още в началото на неговото появяване, за да може хирургичното лечение да е ефективно.\nРадиацията може да дойде от апарати извън тялото (външна лъчетерапия) или от радиоактивни материали, поставени в тялото (тумора), посредством пластмасови тръбички (вътрешна лъчетерапия).\nТрябва да се отбележи, че различните видове тумори имат различна чувствителност към радиоактивните лъчи. Лъчевата терапия може да бъде използвана самостоятелно или в комбинация с хирургично лечение. Ако е премахнат целия видим тумор по време на операцията, лекарят може да приложи лъчетерапия за да убие клетките, останали невидими след операцията.\nХимиотерапията използва специални лекарства за убиване на туморните клетки. Тези лекарства (химиотерапевтици) могат да бъдат таблети или разтвори, които се прилагат венозно. Химиотерапевтиците, постъпвайки в кръвообращението, преминават през цялото тяло и могат да унищожат туморни клетки извън първичното огнище.\nХимиотерапията рядко се използва като самостоятелно лечение, а обикновено се прилага в комбинация с някои от другите методи.\nИмунотерапията се стреми да подпомогне организма сам да се пребори с тумора. Използват се вещества, образувани от тялото или специално синтезирани в лаборатория, които директно атакуват или с помощта на естествените сили на организма премахват туморните клетки. Имунотерапията се съчетава с другите видове лечения.\nРЕГИСТРИРАНЕ НА ПРОЦЕДУРИ ПО КЛИНИЧНА ПЪТЕКА № 259 “ХИРУРГИЧНО ЛЕЧЕНИЕ В ЛИЦЕВО ЧЕЛЮСТНАТА ОБЛАСТ С МНОГО ГОЛЯМ ОБЕМ И СЛОЖНОСТ”\nИзвършените процедури, се вписват от изпълнителя им и се отразяват в Документ № 1 в деня на извършване.